Goude ur pennad amzer ma oa peochus a-walch an darempred etre ar Gristenien hag ar Vuzulmiz er Reter Nesañ, e voe adtapet Edessa gant ar Vuzulmiz e 1144. Kêr-benn ar stad kentañ savet gant ar groazidi e oa. Kement-se a lakaas ar pab Ujan III da chervel dun eil kroaziadeg e 1145. E penn an armeoù ar wech-mañ e voe gwelet ar roue gall Loeiz VII hag ar roue alaman Konrad III. Kerzhout a reas o armeoù war-zu Jeruzalem e 1147. Met ne voe gounezet trech ebet ganto a-enep ar Vuzulmiz. Klask a rejont e miz Gouere 1148 tapout kêr Damask, a oa renet gant ur gouarnour muzulmat en doa graet emglev gant Kroazidi Rouantelezh Jeruzalem gwechall. Chwitañ a rejont ha buan goude e voe aloubet ar gêr-se gant Nur ad-Din Zangi, enebour brasañ ar Groazidi.